als_Latn dik_Latn sag_Latn
Fshehur në thellësinë deri 5.000 kilometra, çerdhja e Tokës është e pa qasshme për cilindo hulumtim të drejtpërdrejtë. Shkencëtarët amerikanë dhe ata kinezë megjithatë pohojnë se ia kanë dalë të depërtojnë në qendrën e planetit tonë ku kanë zbuluar se në qendrën e vetë çerdhes është edhe një çerdhe.
Hulumtuesit, studimi i të cilëve është publikuar në revistën Nature Geoscience, transmeton koha.net, besojnë se në atë pjesë më të thellë të planetit tonë, struktura e kristaleve të hekurit dallon nga ato në pjesët e jashtme të çerdhes.
Meqë nuk ka mundësi që të shkohet në zemrën e Tokës, shkencëtarët e studiojnë çerdhen e saj përmes ushtimave që lëshojnë tërmetet. Ata analizojnë ndërrimet derisa ushtimat depërtojnë nëpër shtresa të ndryshme të planetit.
Profesori Siadong Song nga Universiteti në Ilinois ka deklaruar për BBC se “tallazet kthehen pas-para nga njëra anën në anën tjetër të Tokës”.
Këto të dhëna, konsideron ai, tregojnë se çerdhja e Tokës – rajoni i fortë me madhësi sa Hëna, në të vërtetë është e përbërë nga dy pjesë.
Informatat e mbledhura gjatë aktiviteteve sizmike sugjerojnë se kristalet në “çerdhen e çerdhes janë të vendosura në drejtimin lindje- perëndim, pothuajse të shtrira, shikuar nga poshtë, lartë mbi Polin Verior.
E kristalet që gjenden në “pjesën e jashtme të çerdhes” janë të vendosura në drejtimin veri-jug, do të thotë vertikalisht nga e njëjta pikë lartësie.
“Fakti se kemi zbuluar struktura të ndryshme në pjesë të ndryshme të çerdhes flet për një histori shumë të gjatë të Tokës”, ka thënë prof. Song.
Ngurtësimi i çerdhes, e cila gjendet 5.000 kilometra në thellësi, ka filluar para rreth 1 miliard vjetësh. Çerdhja vazhdon të rritet brenda vitit për 0,5 milimetra.
Zbulimi se në të gjenden kristale të renditura ndryshe, shpien në përfundim se ato janë formuar në kushte të ndryshme dhe se në periudha të ndryshme planeti ynë ka provuar ndërrime dramatike.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn